**18 iunie 2020**

**COMUNICAT DE PRESĂ**

**Leapșa pe povești pentru Spitalul Clinic de Urgență pentru Copii „Grigore Alexandrescu” din București**

**Alături de nume îndrăgite precum Călin Goia (Voltaj), Adelin Petrișor (TVR1) sau Voicu Hetel (Teatrul Ion Creangă), Asociaţia Lira Projects și Asociatia pentru Educaţie în Ştiinţe Socio-Umane (ESSU) au susținut prin lectură, timp de 75 de zile (02.04.2020-15.06.2020), apelul public la donații în beneficiul Spitalului Clinic de Urgență pentru Copii “Grigore Alexandrescu” din București, colectând 11.000 lei direcționați INTEGRAL spre achiziția de echipamente și materiale de protecție şi prevenire a răspândirii noului coronavirus, necesare cadrelor medicale.**

**Campania umanitară „Leapșa pe povești” pe scurt**

- **sprijin acordat cadrelor medicale din linia întâi** – **11.000 lei** transformați INTEGRAL în materiale de protecție și prevenire a răspândirii noului coronavirus donate **Spitalului Clinic de Urgență pentru Copii “Grigore Alexandrescu” din București**

- **bucuria lecturii pentru copii** – peste **15 ore de înregistrări audio și 75 de lecturi cu tâlc** publicate online cu întrebări asociate, pentru o mai bună înțelegere a textului

- **resursă educațională** pentru părinții și cadrele didactice în efortul acestora de adaptare la schimbare din 2 aprilie 2020 până la finalul anului școlar, în contextul în care analfabetismul funcțional afecta aproape 45% dintre elevii din România anterior pandemiei

- **3 povești cu text și ilustrații originale, scrise special pentru această campanie**, **adunate într-o carte electronică de povești pentru copii, „Sipetul cu povești de acasă”,** care transmit emoții și trăiri înduioșătoare prin mesaje adaptate copiilor cu privire la contextul epidemiologic actual și măsurile implementate la nivel național: **Izolarea**, de Adina Constantina Popescu, profesor învățământ primar, **Suflet de copil**, de Natalia Rotaru, profesor învățământ primar și **Povestea halatului alb**, de Mihaela Chișamera, asistent medical generalist, ilustrații de Daniela Curcă (Aftinia în culori), editare audio-video de Claudia Nistor-Popovici (Smart Digital Art)

- **motivație și** **inspirație pentru copii,** care au fost nu doar cei mai simpatici cititori, ci și autori de povești, precum Maria Șandru, fetița mijlocie, de 9 ani, a colegei noastre, Claudia Șandru, care a scris și citit „Povestea copacului Tils”.

**Cum a pornit campania umanitară „Leapșa pe povești”?**

Suprapusă perioadei în care școlile au fost închise, campania umanitară „Leapșa pe povești” a oferit soluții pentru două aspecte principale care vulnerabilizează societatea noastră în această perioadă:

✔ nevoia de prevenire a analfabetismului funcțional, fenomen care alarmează România, cu aproape 45% dintre elevi afectați, precum și interesul scăzut al copiilor pentru educație în această perioadă, în care stau acasă; #STOPanalfabetismfunctional

✔ nevoia de a oferi sprijinul nostru necondiționat cadrelor medicale din spitalele cu secții de pediatrie, al căror efort este adus în beneficiul menținerii sănătății copiilor noștri; #STOPcovid19

*„În această cheie, am gândit o provocare pentru fiecare dintre noi, care să ne ajute să putem transforma aceste zile în istorie pozitivă pentru toți cei implicați”,* declară Raluca Petrescu, vicepreședinte ESSU.

*„Cu speranța unui mai bine, mai bun și mai sănătos în viitorul nostru proxim, am demarat* ***campania umanitară „Leapșa pe povești”, bazată 100% pe voluntariat, sub forma unui joc îndrăgit și cunoscut, #leapsapepovesti,*** *ai cărui jucători/ actori sunt deopotrivă copii și adulți.”* declară Elena Burlănescu, președinte al Asociației Lira Projects

**Contributori „Leapșa pe povești”**

Startul #leapsapepovesti a fost dat cu o primă donație din partea inițiatorilor, de Ziua Internațională a Cărților pentru Copii (2 aprilie), și o primă lectură oferită de vicepreședintele Asociației ESSU, Ana-Maria Cetățean: Hainele cele noi ale împăratului, de Hans Christian Andersen. Apoi, pe rând, apelului de sprijin și donații au răspuns, alăturându-se campaniei, mai multe persoane, muzee, edituri, companii și persoane publice care au citit povești pentru copii alături de membrii celor două asociații și mulți au și donat: cântăreți precum **Raluca Dumitrescu (JumiJuma)**, jurnaliști precum **Lavinia Petrea (PRO TV), Raluca Arvat (TVR2), Mihaela Helmis (RRA), Adriana Ene (Radio Trinitas), Ionela Purcaru (Kiss FM), Domnica Mărgescu (Elle România),** **Corneliu Toader (TVR/ TVH2.0),** actori precum **Alina Teianu-Cocioran (Teatrul Țăndărică), Crenguța Hariton (Teatrul Notarra), Loreta Neculai (Opera Comică pentru Copii), Iolanda Covaci (Unteatru)**, cadre medicale precum **dr. Dana Amanolesei, dr. Mihaela Niță, asistent medical generalist Mihaela Chișamera**, cadre didactice precum **Florentina Chifu, Adina Popescu, Natalia Rotaru, Larina Godza,** **Filip Ionela, Ciobanu Ramona**, scriitori precum **Mihai Duţescu, Carmen Ivanov, Mircea Stanciu, Ileana Vasilescu, Lucia Muntean, Veronica Iani, Ioana Revnic, Cornelia Olaru,** psihologi și coaches precum **Ioana Cozma** și **Loredana Bianca Iacob,** exploratoarea **Uca Marinescu** șipr. **Marcel Stavără** de la Biserica Icoanei din Bucureşti.

Suntem recunoscători tuturor celor care au multiplicat această inițiativă pe canalele proprii de comunicare, contributorilor cu lecturi, donații în bani și comunității femeilor de afaceri din cadrul grupului Clever Business Woman, care a organizat licitații de bunuri și servicii în sprijinul acestei campanii.

**Inițiatorii #leapsapepovesti**

**Inițiatorii campaniei umanitare „Leapșa pe povești” sunt Asociația Lira Projects, prin proiectul Podul lui Sfredeluș - Povești de jucat și jocuri de povestit, și Asociația pentru Educație în Științe Socio-Umane (ESSU), prin programul #lecturEXPLORAM, organizații nonguvernamentale axate pe dezvoltarea de programe educaționale non-formale pentru copii, cu o echipă multidisciplinară care cuprinde: cadre universitare, formatori și voluntari în programe educative de amploare derulate în România.**

**Elena Burlănescu Ana-Maria Cetățean**

**Președinte Lira Projects Vicepreședinte ESSU**

**0755 115 536 0745 093 959**